《满庭芳 秋思》
清代·韩智玥

苇草传霜，残荷冒雨，白云随处安排。文心藻思，入梦总成灰。

玉剪翻灯燕子，还消得、几遍徘徊。空惆望，五陵狂客，残病到秋来。

风篁如醉，小山丛桂，罗绮绚霞裁。更北窗深处，蕉影苔阶。

金粟愁关异代，谁招隐、花落花开。孤吟罢，双双翡翠，常绕碧栏回。

作者简介：字洁存，乌程人。明殿撰敬女，金坛给事于御君夫人。《晨凤堂集》。